Source: http://public.mkab.hu/dev/dontesek.nsf/0/72A16BCC100BF4F3C125814D0058E87F?OpenDocument
Timestamp: 2020-02-25 09:33:40
Document Index: 15972508

Matched Legal Cases: ['§ 2', '§ 4', '§ 6', 'bíróság ', 'bíróság ', 'bíróság ', 'bíróság ']

IV/01291/2017
. IV/01291/2017
Az ügy tárgya: A földgázellátásról szóló 2008. évi XL. törvénynek és a Magyar Energetikai és Közmű-szabályozási Hivatalról szóló 2013. évi XXII. törvénynek az egyes energetikai tárgyú törvények árszabályozási célú módosításáról szóló 2016. évi CLXXXIII. törvénnyel módosított rendelkezései, és a földgáz rendszerhasználati díjak, a külön díjak és a csatlakozási díjak mértékéről szóló 13/2016. (XII. 20.) MEKH rendelet elleni alkotmányjogi panasz (földgázelosztás, rendszerhasználati díjak, rendeleti szabályozás, rezsicsökkentés)
Az indítványozó - az Abtv. 26. § (2) bekezdése alapján - a földgázellátásról szóló 2008. évi XL. törvénynek (Get.) és a Magyar Energetikai és Közmű-szabályozási Hivatalról szóló 2013. évi XXII. törvénynek az egyes energetikai tárgyú törvények árszabályozási célú módosításáról szóló 2016. évi CLXXXIII. törvénnyel módosított rendelkezései, és a földgáz rendszerhasználati díjak, a külön díjak és a csatlakozási díjak mértékéről szóló 13/2016. (XII. 20.) MEKH rendelet alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó elaődta, hogy a jogalkotó az Árszabályozási Célú Módosító Törvénnyel módosította a Get. és a Magyar Energetikai és Közmű-szabályozási Hivatalról szóló 2013. évi XXII. törvény rendelkezéseit. A módosítás lényege és kifejezett célja az volt, hogy a korábban a MEKH által határozatban megállapított rendszerhasználati és egyéb díjakat 2016. december 21-től kezdődően a MEKH rendeletben állapítsa meg.
A módosítás eredményeképpen a MEKH a közigazgatási hatósági eljárásban meghozott, egyes elosztói engedélyesre külön-külön meghatározott rendszerhasználati díjakat egyedi, eseti határozatok helyett, valamennyi elosztói engedélyesre irányadó, több egyedi határozatot magában foglaló normatív aktiusba (rendeletbe) foglalja, ezáltal elvonva az indítványozó (és valamennyi elosztói engedélyes) jogorvoslathoz való jogát. Míg ugyanis a MEKH rendszerhasználati és egyéb díjat megállapító közigazgatási határozatával szemben a felek bírósághoz fordulhatnak, addig a MEKH rendeletével szemben jogorvoslattal nem tudnak élni.
Minderre tekintettel az indítványozók álláspontja szerint a sérelmezett rendelkezések azért alaptörvény-ellenesek, mert a jogszabály-módosítással a jogalkotó törvényhozói hatalmával visszaélve egyik napról a másikra megfosztotta az indítványozót az Alaptörvény XXVIII. cikk (7) bekezdésében biztosított jogorvoslati jogától, ezzel közvetve megsértette az Alaptörvény XIII. cikkében foglalt tulajdonhoz való jogát, továbbá megsértette az Alaptörvény B) cikk (1) bekezdésében viztosított jogállamiság elvéből levezethető jogbiztonság és az ahhoz kapcsolódóan a joggal való visszaélés, a kellő felkészülési idő, és a visszaható hatályú jogalkotás tilalmának követelményeit is. Mindemellett az Alaptörvény C) cikk (1) bekezdésében foglalt alkotmányos alapelv is sérült, miszerint a magyar állam működése a hatalom megosztásának elvén alapszik..
104/B. § (4) bekezdés
106. § (3) bekezdés
108. § (2) bekezdés
29. § (5) bekezdés "rendeletben" szövegrész
29/B. § (3) bekezdés "rendeletben" szövegrész
72. § (2) bekezdés "Hivatal elnökének rendeletében" szövegrész
105/A. § (1) bekezdés "Hivatal elnökének rendeletében" szövegrész
103. § (3) bekezdés "Hivatal elnöke rendeletben" szövegrész
104. § (4a) bekezdés "legkésőbb" szövegrész és az "1" szövegrész
106. § (4) bekezdés "Az (1) és a (2) bekezdés" szövegrész
127. § gy) pont "díjak alkalmazásának szabályait, a csatlakozási, a rendszerhasználati és a külön díjak mértékét" szövegrész
133/A. § 2) pont "valamint alkalmazásának feltételeit és a rendszerhasználati díjak mértékét" szövegrész
133/A. § 4) pont "alkalmazásának feltételeit és a csatlakozási díjak mértékét" szövegrész
133/A. § 6. pont "alkalmazásának szabályait és a külön díjak mértékét" szövegrész
146/M. §
Magyar Energetikai és Közmű-szabályozási Hivatalról szóló 2013. évi XXII. törvény
A földgáz rendszerhasználati díjak, a külön díjak és a csatlakozási díjak mértékéről szóló 13/2016. (XII. 20.) MEKH rendelet
IV_1291_8_2017_indvisszav_anonim.pdf IV_1291_0_2017_indítvány_anonim.pdf
A határozat száma: 3142/2018. (IV. 25.) AB végzés
3142_2018 AB végzés.pdf
Az Alkotmánybíróság földgázellátásról szóló 2008. évi XL. törvény, valamint a Magyar Energetikai és Közmű-szabályozási Hivatalról szóló 2013. évi XXII. törvény – egyes energetikai tárgyú törvények árszabályozási célú módosításáról szóló 2016. évi CLXXXIII. törvény által beiktatott – rendelkezései és a földgáz ­rendszerhasználati díjak, a külön díjak és csatlakozási díjak mértékéről szóló 13/2016. (XII. 20.) MEKH rendelet alaptörvény-ellenességének megállapítására és megsemmisítésére irányuló alkotmányjogi panasz tárgyában indult eljárást megszünteti.
[1]	1. Az indítványozó gazdasági társaság jogi képviselője (Dr. Kohlrusz Milán ügyvéd, Réczicza Dentons Europe LLP Ügyvédi Iroda, 1061 Budapest, Andrássy út 11.) útján 2017. június 15. napján az Alkotmánybíróságról szóló 2011. évi CLI. törvény (a továbbiakban: Abtv.) 26. § (2) bekezdése alapján alkotmányjogi panasszal fordult az Alkotmánybírósághoz, melyben a következő jogszabályi rendelkezések alaptörvény-ellenességének megállapítását és megsemmisítését kérte: a földgázellátásról szóló 2008. évi XL. törvénynek (a továbbiakban: Get.) – az egyes energetikai tárgyú törvények árszabályozási célú módosításáról szóló 2016. évi CLXXXIII. törvény (a továbbiakban: Módtv.) által beiktatott – összes rendelkezése; a Magyar Energetikai és Közmű-szabályozási Hivatalról szóló 2013. évi XXII. törvénynek (a továbbiakban: MEKH törvény) a Módtv. által módosított rendelkezése (12. § n) és o) pont „rendeletben megállapítja” szövegrész); a földgáz rendszerhasználati díjak, a külön díjak és csatlakozási díjak mértékéről szóló 13/2016. (XII. 20.) MEKH rendelet (a továbbiakban: MEKH Rendelet) 1. számú melléklet II. 1) alpontja. Kérelme indokolásában hivatkozott az Alaptörvény B) cikk (1) bekezdésében biztosított jogállamiság követelményére, a XIII. cikkben biztosított tulajdonhoz való jogra, a XXVIII. cikkben garantált jogorvoslathoz való jogra, valamint a C), E) és Q) cikkekre.
[2]	2. Az Abtv. 56. § (1) bekezdése értelmében az Alkotmánybíróság eljáró tanácsa megállapította, hogy az alkotmányjogi panasz megfelel a befogadhatóság követelményeinek, ezért azt befogadta. Az alkotmányjogi panasz befogadását követően az indítványozó a 2018. március 7. napján kelt beadványában az Abtv. 59. §-a és az Ügyrend 67. § (2) bekezdés c) pontja alapján az indítványát visszavonta, és kérte az Alkotmánybíróságot, hogy az eljárását okafogyottság címén szüntesse meg.
[3]	3. Az Alkotmánybíróság az Abtv. 59. §-a értelmében – az ügyrendjében meghatározottak szerint – kivételesen, a nyilvánvalóan okafogyottá váló ügyek esetén az előtte folyamatban lévő eljárást megszüntetheti. Az Ügyrend 67. § (2) bekezdés c) pontja értelmében okafogyottá válik az indítvány különösen akkor, ha az indítványozó indítványát visszavonta.
[4]	Az Alkotmánybíróság az indítvány visszavonására tekintettel a rendelkező részben foglaltak szerint az eljárást megszüntette.
. Constitutional complaint against the provisions of Act XL of 2008 on Natural Gas Supply and Act XXII of 2013 on the Hungarian Energy and Public Utility Regulatory Authority as amended by the Act CLXXXIII of 2016 on the amendment of certain Acts in the field of energy for the purpose of price control and the Government Decree No. 13/2016. (XII. 20.) MEKH on the natural gas network use fees, special fees and connection fees (natural gas distribution, network use fees, regulation by decrees, utility costs reduction) (IV/1291/2017.)
. 3142/2018. (IV. 25.)